Diari Oficial de la Generalitat Valenciana


Sumari del DOGV 7897, del 17-10-2016 (2016/7617)

RESOLUCIÓ de 14 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 174/15-EAE Sanet y Negrals i 177/15-EAE Benigànim.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7617


Data del document
:   14-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 14 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 174/15-EAE Sanet y Negrals i 177/15-EAE Benigànim. [2016/7617]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 174/15-EAE Sanet y Negrals i 177/15-EAE Benigànim.  
  
«Informe ambiental i territorial estratègic  
Expedient: 174/8100-RIZ.  
Títol: Modificació puntual núm.1 del Pla General de Sanet y Negrals.  
Promotor: Ajuntament de Sanet y Negrals.  
Autoritat substantiva: Ajuntament de Sanet y Negrals.  
Localització: Sanet y Negrals (Alacant).  
  
La Comissió d'Avaluació Ambiental, en sessió realitzada el 30 de març de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm.1 del Pla General de Sanet y Negrals, en els termes següents:  
A) Documentació aportada  
En data 14 de setembre de 2015 va tindre entrada en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud d'inici, remesa pel Servei Territorial d'Urbanisme d'Alacant, de l'avaluació ambiental i territorial estratègica de la modificació puntual núm.1 del pla general d'ordenació urbana del terme municipal de Sanet y Negrals.  
La sol·licitud d'inici s'acompanya d'esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
B) Planejament vigent  
B.1. Antecedents ambientals  
Es va tramitar un concert previ de pla general evacuat amb data 26 de febrer de 1999 (expedient PL-98-1080 de la DT d'Alacant).  
El corresponent expedient d'avaluació d'impacte ambiental, núm. 28/6983-PAT, relatiu al pla general de Sanet y Negrals, iniciat el 13 de novembre de 1998, compta amb declaració d'impacte ambiental de data 28 de juny de 1999, amb condicionants. L'Ajuntament va renunciar a la tramitació del pla general.  
Posteriorment, el 25 de febrer de 2005, l'Ajuntament de Sanet y Negrals i, el 7 de juliol de 2007, la Direcció Territorial d'Alacant, van remetre documentació tècnica i l'estudi d'impacte ambiental relatiu al pla general de Sanet y Negrals, junt amb el certificat del resultat del tràmit d'informació pública a què havien sigut sotmesos conjuntament els documents. Es va incoar l'expedient d'avaluació d'impacte ambiental 129/5768-NWU.  
Abans, l'Ajuntament havia realitzat una consulta prèvia sobre l'ordenació estructural per a l'elaboració d'un pla general, expedient 52/6808-LSP, sobre els efectes ambientals es va informar amb data 23 de juny de 2003.  
L'expedient mencionat 129/9629-HJN va concloure amb la declaració d'impacte ambiental amb condicionants, emesa en data 18 de febrer de 2011, per la directora general del Medi Natural de la Conselleria de Medi Ambient, Aigua, Urbanisme i Habitatge.  
B.2. Planejament vigent  
El planejament vigent en el municipi de Sanet y Negrals és el pla general aprovat definitivament per la Comissió Provincial d'Urbanisme en data 26 d'abril de 2012 (BOP 133, 13.07.2012), que compta amb DIA de data 18 de febrer de 2011.  
  
C) Modificació puntual núm.1 del PG de Sanet y Negrals: objecte i justificació  
L'objecte de la modificació puntual núm. 1 proposada és incorporar en el planejament vigent l'ús terciari d'hostaleria, definit en l'article 4.4.1 de les normes urbanístiques, com a ús compatible en totes les zones d'ordenació residencials del nucli urbà i ampliació d'aquest. Per a això es modifiquen els articles de les normes urbanístiques en què es regulen les normes particulars de l'edificació en sòl urbà i urbanitzable corresponents a les zones d'ordenació de nucli històric (NUH), ampliació de casc (ACI 1 i ACI 2), residencial adossat (ADIC-1 i ADIC-2) i residència aïllada (AIS-1 i AIS-2).  
De la documentació presentada, es dedueix que la modificació proposada es justifica basant-se en les raons següents:  
1. L'Ajuntament comprova que els usos permesos en les diferents fitxes de zona no preveuen els usos terciaris hostaler i hoteler com autoritzats en cap de les zones esmentades. Això el condueix a pensar que hi ha hagut una omissió o error involuntari en la concreció dels usos en cada zona.  
2. S'han realitzat distintes peticions d'activitats relacionades amb l'hostaleria, en la zona de nucli urbà. Per no estar autoritzats els usos hostalers i hotelers en cap de les fitxes de zona, es genera, segons el que s'ha exposat en la proposta de modificació, un inconvenient per a incentivar l'economia local davant de la impossibilitat d'autoritzar aquesta classe d'usos en el terme municipal.  
Fem l'observació que l'Ajuntament fa referència als usos terciaris hostaler i hoteler, que hem d'entendre que són els usos arreplegats en l'article 4.4.1 de les normes urbanístiques davall l'epígraf C, Hostaleria.  
  
  
D) Característiques de la modificació puntual núm. 1 del PG de Sanet y Negrals  
D.1. Àmbit de l'actuació  
L'àmbit de l'actuació, segons s'indica en el document inicial estratègic (DIE) aportat, són «els sòls classificats com a urbans en el pla general, i en totes les seues qualificacions i la urbanització Montesano [?]  
En el sòl urbanitzable aquest tipus d'usos ja es troba regulat en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana».  
A més, en relació amb el desenvolupament previsible de la modificació puntual, s'indica en el DIE que: «Una vegada aprovat es podrà aplicar en les zones de sòl urbà i urbanitzable en execució del seu pla, així com les noves de creixement previstes en el pla».  
En l'esborrany de la modificació núm. 1 del pla general, en relació amb l'àmbit d'aplicació s'indica que «l'objecte d'aquesta modificació és l'autorització dels usos hostalers i hotelers en diferents zones del nucli urbà i ampliació d'aquest».  
Per tant, hem d'entendre, que la modificació núm. 1 del pla general de Sanet y Negrals, pretén aplicar-se a tot el sòl urbà i urbanitzable, tant en execució (Urbanització Montesano) com en el pendent de desenvolupament.  
D.2. Alternatives  
En el DIE s'arrepleguen les tres possibles alternatives a la modificació proposada:  
1. Alternativa zero. No realitzar la modificació, mantenint el problema de no permetre usos que ja estan autoritzats i que, en aquest moment, es consideren fora d'ordenació sobrevinguda.  
2. Alternativa 1. És l'alternativa que es proposa en l'esborrany de la modificació núm.1. Comprén tots els sòls.  
3. Alternativa 2. Que la modificació només abaste el sòl urbà i no la urbanització Montesano. Aquesta alternativa no es preveu ja que una de les llicències concedides de restaurant ja està en aquesta zona.  
  
D.3. Determinacions urbanístiques.  
L'esborrany de la modificació núm. 1 del pla general de Sanet y Negrals introdueix modificacions en els articles de les normes urbanístiques que fan referència als usos compatibles en cada una de les zones d'ordenació, amb el propòsit d'introduir-hi l'ús compatible terciari d'hostaleria, tal com queda definit en l'art. 4.4.1 de les normes urbanístiques, que presenta el text següent:  
«Article 4.4.1. Definició i classificació  
L'ús terciari és el que té com a objecte la prestació de serveis, no considerats com a dotacions, a organismes, empreses i al públic en general.  
Als efectes de detallar-lo i de l'establiment de condicions particulars, es distingeixen les classes següents:  
A) Comerç: comprén el conjunt d'activitats la funció principal de les quals és la de subministrar al públic, en règim detallista, productes o béns de consum (epígrafs 641 a 648, 972, 973 i 979 de la CNAE).  
  
B) Oficines: comprén el conjunt d'activitats la funció principal de les quals és la de prestar serveis administratius, financers, tècnics, informatius, etc., a les empreses o als particulars. També s'hi inclouen funcions secundàries lligades a altres activitats que requerisquen espai adequat separat de la seua funció bàsica.  
C) Hostaleria: comprén el conjunt d'activitats la funció principal de les quals és la de prestar servei de manutenció i allotjament temporal a les persones. Es consideren dues categories:  
a) Servei de cafeteria (epígrafs 651 i 653 de la CNAE)  
b) Servei d'hostalatge (epígraf 66 de la CNAE, excepte el 669.1)  
  
D) Reunió: comprén el conjunt d'activitats la funció principal de les quals és la de proporcionar recreació i diversió de caràcter essencialment no cultural. Es consideren dues categories:  
a) Recreatiu (epígraf 969 de la CNAE).  
b) D'espectacles (epígraf 652 de la CNAE).  
En relació amb aquesta classificació i als efectes de localització espacial, es consideren tres tipus de situació:  
1. Edifici exclusiu (A/B/C/D): ocupa tot un edifici en zona d'ús compatible.  
2. Local de negoci (A/B/C/D): ocupa part d'un edifici en zona d'ús  
3. Despatx domèstic (A/B): ocupa alguna habitació de l'habitatge del titular compatible.»  
Per tant, tal com arreplega el DIE i l'esborrany, la proposta de modificació afecta el títol nové «Normes particulars de l'edificació en sòl urbà i urbanitzable amb ordenació detallada» de les normes urbanístiques i, en concret:  
1. Capítol primer. Zona-1. Nucli històric (NUH). Article 9.1.13. Condicions d'ús. S'hi introdueix com a ús compatible terciari el d?«Hostaleria: en totes les seues categories».  
2. Capítol segon. Zona-2. Amplicació del casc (ACÍ).  
2.1. Secció primera. Subzona 2.1. Edificació en illa tancada densa (ACÍ-1). Article 9.2.13. Condicions d'ús. S'hi introdueix com a ús compatible terciari el d?«Hostaleria: en totes les seues categories».  
2.2. Secció primera. Subzona 2.2. Edificació en illa tancada densa (ACÍ-2). Article 9.2.26. Condicions d'ús. S'hi introdueix com a ús compatible terciari el d?«Hostaleria: en totes les seues categories».  
3. Capítol tercer. Zona-3. Residencial adossada (ADIC)  
3.1. Secció primera. Subzona 3.1. Residencial adossada urbana (ADIC-1). Article 9.3.11. Condicions d'ús. S'hi introdueix com a ús compatible terciari el d?«Hostaleria: en totes les seues categories».  
3.2. Secció segona. Subzona 3.2. Residencial adossada Montesano (ADIC-2). Article 9.3.21. Condicions d'ús. S'hi introdueix com a ús compatible terciari el d?«Hostaleria: en totes les seues categories».  
  
4. Capítol quart. Zona-4. Residencial aïllada (AIS)  
4.1. Secció primera. Subzona 4.1. Residencial aïllada urbana (AIS-1). Article 9.4.9. Condicions d'ús. S'hi introdueix com a ús compatible terciari el d?«Hostaleria: en totes les seues categories».  
4.2. Secció segona. Subzona 4.1. Residencial aïllada Montesano (AIS-2). Article 9.4.18. Condicions d'ús. S'hi introdueix com a ús compatible terciari el d?«Hostaleria: en totes les seues categories».  
Segons la proposta de modificació núm. 1, atenent les zones d'ordenació afectades, es dedueix que queden fora de l'àmbit d'aquesta modificació núm. 1 del pla general de Sanet y Negrals, les zones d'ordenació següents (definides en l'art. 3.2.3. «Divisió del territori en zones d'ordenació urbanística» de les normes urbanístiques):  
AIS-3: Edificació residencial aïllada Sector 2 La Lloma i Sector 3 La Bassa.  
ADIC-3: Edificació residencial adossada Sector 4 Eixample-2.  
  
E) Consultes  
Per part de l'òrgan ambiental, d'acord amb l'article 51.1 de la LOTUP, la documentació aportada s'ha sotmés a consulta a les següents administracions públiques afectades.  
  
Administració pública consultada Consulta Informe  
1 Servei Territorial d'Urbanisme Alacant 14.09.15  
2 SDG d'Ordenació del Territori i Paisatge  
Servei d'Infraestructura Verda i Paisatge 21.10.15 14.03.16  
3 SDG d'Ordenació del Territori i Paisatge  
Servei d'Ordenació del Territori (PATRICOVA) 21.10.15 16.11.15  
4 SDG de Medi Natural  
Servei de Vida Silvestre 21.10.15   
5 SDG de Medi Natural  
Servei d'Ordenació i Gestió Forestal 21.10.15   
  
  
  
F) Identificació i valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
Realitzada l'anàlisi tècnica de la documentació presentada i consultada la cartografia temàtica de la Conselleria, s'observa, en relació amb l'àmbit territorial de la modificació proposada, que la modificació afecta sòl urbà i sòl urbanitzable del vigent pla general de Sanet y Negrals.  
  
Ateses les característiques orogràfiques d'aquest àmbit, es pot considerar que el sòl urbà i urbanitzable de Sanet y Negrals queda fortament condicionat pel curs de barrancs que queden localitzats a l'est del nucli urbà, el del cinqué i a l'oest, el de l'assagador, aquests barrancs creuen el sòl urbà i urbanitzable i es dirigeixen cap al sud fins a arribar al barranc de la Bolata, que constitueix el límit sud del nucli urbà. El barranc de la Bolata desemboca en el riu Girona, en el vèrtex sud-est del nucli urbà.  
Realitzada consulta al Servei d'Ordenació del Territori, de la Subdirecció General d'Ordenació del Territori i Paisatge, en matèria de risc d'inundació, se'ns informa, en data 16 de novembre de 2015, que l'actuació proposada no està afectada per risc d'inundació.  
  
El Servei Territorial d'Urbanisme de València, en el seu informe, rebut en data 14 de setembre de 2015, indica que, des del punt de vista del dit Servei Territorial, no s'adverteix que les determinacions de caràcter urbanístic que incideixen en la proposta contravinguen la normativa d'aplicació.  
El Servei d'Infraestructura Verda i Paisatge, en l'informe de data 14 de març de 2016, considera que la modificació proposada no tindrà una incidència significativa en el paisatge, tenint en compte que ja es permeten usos de semblant incidència que els ara proposats i que no es modifica cap altre paràmetre edificatori dels que contribueixen a la configuració del paisatge. Per això, considerant que amb la introducció de l'ús hostaleria no s'alteraran ni el caràcter ni la percepció del paisatge urbà de Sanet y Negrals, no resulta necessària l'elaboració d'un instrument de paisatge per a la seua tramitació.  
El Servei d'Infraestructura Verda i Paisatge indica, a més, que si totes les determinacions de la modificació puntual núm. 1 del PG de Sanet y Negrals afecten l'ordenació detallada, correspon a l'Ajuntament la valoració de la necessitat d'incorporar criteris paisatgístics conforme a l'article 6.3 de la LOTUP i, en quest cas, l'Ajuntament hauria d'emetre un informe amb caràcter previ a l'aprovació de la modificació puntual.  
Atenent els informes rebuts i els antecedents ambientals del planejament de Sanet y Negrals, cal indicar que la modificació núm. 1 del pla general d'aquest municipi corregeix una deficiència en la redacció donada al seu pla general, estant justificada la compatibilitat de l'ús terciari d'hostaleria en els àmbits urbans i urbanitzables consolidats, si bé, les instal·lacions d'aquestes activitats en els àmbits esmentats hauran de complir les determinacions de caràcter urbanístic que s'especifiquen per a cada zona d'ordenament del pla general, en concret, per a les zones afectades per la modificació núm. 1 que es corresponen amb el nucli històric (NUH), ampliació de casc (ACÍ-1 i ACÍ-2), residencial adossat (ADIC-1 i ADIC-2) i residencial aïllada (AIS-1 i AIS-2).  
  
No queden afectades per aquesta modificació núm. 1 del pla general i, per tant, ha d'entendre's que no s'admet l'ús compatible terciari d'hostaleria en les següents zones d'ordenació urbanística:  
AIS-3: Edificació residencial aïllada Sector 2 La Lloma i Sector 3 La Bassa.  
ADIC-3: Edificació residencial adossada Sector 4 Eixample-2.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Analitzada la proposta de modificació puntual núm. 1 del pla general de Sanet y Negrals, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del pla general.  
Per això, segons estableix l'article 51.2.b de la LOTUP, d'acord amb els criteris de l'annex VIII de la llei esmentada, la proposta de modificació puntual núm.1 del PG de Sanet y Negrals no té incidència significativa en el model territorial del municipi, no suposa afecció sobre elements del patrimoni natural i cultural i havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual núm. 1 del pla general de Sanet y Negrals no presenta efectes significatius sobre el medi ambient.  
  
D'acord amb allò que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del pla general de Sanet y Negrals, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació del pla d'acord amb la seua normativa sectorial, amb el compliment de la determinació següent:  
- L'Ajuntament de Sanet y Negrals ha d'emetre un informe previ a l'aprovació de la modificació puntual en què valore la necessitat d'incorporar criteris paisatgístics conforme a l'article 6.3 de la LOTUP.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació de la modificació puntual núm. 1 del pla general de Sanet y Negrals en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
ANNEX 1  
Proposta modificació núm. 1 del pla general de Sanet y Negrals  
Classificació de sòls - Zones d'ordenació urbanística  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que antecedeix, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del pla general de Sanet y Negrals, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
S'ha de notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.  
Cosa que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 de març de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Títol: Modificació puntual núm. del pla general de Benigànim.  
  
Promotor: Ajuntament de Benigànim.  
Autoritat substantiva: Comissió Territorial d'Urbanisme.  
Localització: Benigànim (València)  
Núm. expedient: 177/7865-KYB.  
  
La Comissió d'Avaluació Ambiental, en sessió realitzada el 30 de març de 2016, va adoptar el següent acord:  
Vista la proposta de l'informe ambiental i territorial estratègic de la modificació puntual núm. 9 del pla general de Benigànim, en els termes següents:  
En data 17 de setembre de 2015 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de la modificació puntual núm. 9 del Pla General d'Ordenació Urbana de Benigànim.  
  
1. Documentació presentada  
La sol·licitud d'inici, remesa per l'Ajuntament s'acompanya d'esborrany de la modificació i del document inicial estratègic, d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
  
2. Planejament vigent  
El planejament vigent en el municipi consisteix en un pla general d'ordenació urbana, que va ser aprovat definitivament el 31 de gener de 2001 i es va publicar en el DOGV de data 31 de maig de 2001. Aquest pla va ser avaluat ambientalment i emesa, en data 12 de desembre de 2000, la declaració d'impacte ambiental (expedient 34/7052-QWT).  
  
  
3. Descripció de la modificació  
- Objecte.  
Es pretén ampliar l'avinguda de la Pobla del Duc, per a això cal requalificar 2.933,22 m² de sòl urbà dotacional de zona verda i part d'una parcel·la dotacional (ID) infraestructures i servei urbà (situada al costat de la rotonda), que passa a formar part de la xarxa viària Local.  
  
L'avinguda es troba en l'accés sud-est del nucli urbà, coincident amb la carretera CV-611 al seu pas per aquest.  
Visor Cartogràfic de la Conselleria d'Habitatge, Obres Publiques i Vertebració del Territori  
- Justificació.  
La seua justificació rau a donar continuïtat a les obres de la variant de la CV-611 al seu pas pel cas urbà, millorant d'aquesta manera la connectivitat del dit tram amb les dotacions existents com són el cementeri i l'institut de secundària Les Foies. Aquestes obres de millora serien dutes a terme per la Diputació una vegada que l'Ajuntament tinga la disponibilitat dels terrenys.  
Per això, la justificació no és una altra que l'interés social de l'actuació ja que es millora la qualitat viària del tram en ampliar-se la calçada i adequar els accessos.  
La documentació assenyala que no es reduiran les dotacions ni s'incrementarà l'edificabilitat total, en tractar-se d'una requalificació de zona verda i infraestructura-servei urbà, a viari en ambdós casos dotacions públiques, sense variar l'estàndard dotacional global (EDG), complint el que establix l'article 24,3 de la LOTUP.  
  
4. Consultes realitzades  
Per part de la Direcció de Medi Natural i Avaluació Ambiental, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta de:  
  
Consulta Informe Administració pública consultada  
01/10/15   
22/03/16  
09/03/16 Conselleria d'Habitatge, Obres Publiques i Vertebració del Territori  
- Subdirecció General d'Ordenació del Territori i Paisatge  
- Servei Territorial d'Urbanisme  
30/09/15 22.10.2015 Conselleria d- gricultura, Medi Ambient, Canvi Climàtic i Desenvolupament Rural  
Servei Territorial de Medi Ambient (Acústica)  
01/10/15 14.12.2015 Diputació de València. Àrea de carreteres.  
01/10/15 26.11.2015 Conselleria d'Educació, Investigació, Cultura i Esport. Servei d'Infraestructures  
  
  
Nota: els informes rebuts es poden consultar en la pàgina web una vegada s'emeta aquest IATE.  
  
5. Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
- Acústica. El Servei Territorial de Medi Ambient emet un informe en data 22 d'octubre de 2015, en què manifesta que pel que fa a la contaminació acústica s'informa que el Decret 104/2006, de 14 de juliol, del Consell, de planificació i gestió en matèria de contaminació acústica, estableix, per a municipis sense obligació de realitzar un PAM (< 20.000 habitants), que tots els instruments de planejament urbanístic o territorial hauran d'incloure per a la seua aprovació un estudi acústic, en el seu àmbit d'ordenació, firmat pel tècnic competent.  
  
- Infraestructures escolars. El Servei d'Infraestructures de la Conselleria d'Educació, Investigació, Cultura i Esport, emet un informe en data 26 de novembre de 2015, en què manifesta que de l'ordenació no es deriven efectes significatius sobre el medi ambient pel que fa a l'institut de secundària Les Foies. Si bé, conforme a l'article 53 de la Llei 7/2002, de 3 de desembre, de la Generalitat Valenciana, de protecció contra la Contaminació Acústica, a causa de l'aproximació que es produeix de les infraestructures de transport s'adoptaran les mesures encaminades a complir els objectius de qualitat establits en la taula 1 de l'annex II de la mencionada Llei 7/2002.  
- Risc d'Inundació. El 3 de novembre de 2015, el Servei d'Ordenació de Territori, tenint en compte les cartografies d'inundabilitat aplicables, en virtut de la Normativa Urbanística del PATRICOVA i de la Directriu 65.d del Decret 1/2011, de 13 de gener, del Consell, pel qual s'aprova l'Estratègia Territorial de la Comunitat Valenciana, informa que l'actuació proposada no està afectada per risc d'inundació.  
  
- Carreteres. La Diputació de València com a titular de la via emet informe favorable el pla.  
- Paisatge. El Servei d'Infraestructura Verda i Paisatge assenyala que en el cas que hagen d'implantar-se pantalles acústiques haurà d'elaborar-se un estudi d'integració paisatgística. En cas contrari, atés que el vial ja existeix es considera que no tindrà incidència significativa en el paisatge.  
- Urbanisme. El 9 de març de 2016 el Servei Territorial d'Urbanisme emet un informe en què assenyala que, en l'àmbit de les seues competències, no pareix que haja de tindre efectes significatius sobre el medi ambient. No obstant això, també assenyalen que la modificació afecta l'ordenació estructural i que l'aprovació definitiva és competència autonòmica i assenyala una sèrie de deficiències en el document urbanístic que han de corregir-se (còmput d'estàndards, reserves dotacionals, disseny de les zones verdes...).  
Realitzada l'anàlisi tècnica de la documentació presentada i consultada la cartografia temàtica de la conselleria, s'observa que la modificació proposada del pla general, no presenta efectes significatius sobre el medi ambient si bé podria produir-se una afecció acústica sobre l'institut d'educació secundària.  
Els nivells sonors màxims que poden existir sobre un ús docent s'estableixen en la Llei 7/2002 i en el cas que se superaren podrien adoptar-se mesures correctores que mitiguen el soroll. En el cas que s'adopten aquestes mesures cal procurar que no es generen afeccions sobre el paisatge amb les visuals procedents de la carretera.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta Directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluat no influeix en altres plans o programes; no té incidència en el model territorial vigent en el municipi ni produeix increment en el consum de recursos, no suposa una afecció sobre elements del patrimoni natural i cultural, encara que podria existir una afecció acústica, i consultades respecte d'això les administracions afectades, es pot concloure que el procediment d'avaluació ambiental simplificada és suficient per a determinar que la proposta de la modificació puntual núm. 9 del pla general de Benigànim no presenta efectes significatius sobre el medi ambient.  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 9 del pla general d'ordenació urbana de Benigànim, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'acord amb la seua normativa sectorial, si bé hauran de complir-se els següents condicionants:  
- Prèviament a l'aprovació definitiva de l'instrument urbanístic, haurà d'elaborar-se un estudi acústic, el contingut mínim del qual ve especificat en l'apartat B de l'annex IV del Decret 104/2006, i que haurà de sotmetre's a informe del Servei Territorial de Medi Ambient.  
En el cas que siga necessari adoptar mesures correctores per a ajustar-se als nivells sonors establits en la Llei 7/2002, es prioritzaran les mesures tendents a reduir la velocitat de circulació o la utilització de paviments fonoabsorbents. Com a última solució es podrien instal·lar pantalles acústiques construïdes amb espècies vegetals, i en aquest cas s'haurà d'elaborar un estudi d'integració paisatgística.  
  
- Haurà de modificar-se el document de caràcter urbanístic a fi de resoldre les deficiències assenyalades en l'informe de 9 de març de 2016, del Servei Territorial d'Urbanisme de València.  
- El projecte d'execució del vial haurà d'adoptar mesures d'integració paisatgística que garantisquen l'adequat tractament sol·licitat i la continuïtat dels recorreguts de vianants i de l'arbratge d'alineació a un costat i a l'altre del vial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'ha procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de quant antecedeix, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 9 del pla general d'ordenació urbana de Benigànim, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
S'ha de notificar als interessats que contra la present resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.  
Cosa que se certifica abans de l'aprovació de l'acta corresponent i a reserva dels termes precisos que se'n deriven, conforme ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 30 de març de 2016.- El secretari de la Comissió d'Avaluació Ambiental: José del Valle Arocas.»  
  
València, 14 de setembre de 2016.- El director general de Medi Natural i d'Avaluació Ambiental: Antoni Marzo i Pastor.